text: Коледа е любимият празник на децата най-вече заради радостта, която носи разопаковането на подаръците. Нетърпеливото очакване на това какво ти е донесъл добрият старец, шарените опаковки под елхата и копнежът по най-желания подарък. Децата просто обожават този празник.
  Но остава въпросът как да изберем най-добрият подарък за детето, така че едновременно да изпълним голямото му желание, но същевременно с това подаръкът да е полезен и образователен.
  Как да изберем подходящите играчки:
  - първото, което трябва да съобразим при избора на играчки за детето е неговата възраст. Произодителите на играчки обикновено винаги отбелязват на опаковката възрастовата група за която са подходящи. Може да намерите възрастта на гърба на кутията, като обикновено са разделени на 0+, 3+, 6+ и над 9 годишна възраст. Играчките предназначени за най-малките са от меки материи със здрави шевове, без части, които могат да се погълнат лесно, като копчета. Като няма опасност бебето да се задави или скъса нещо. За децата над 3 години играчките вече са по технички имат части, като може да са изработени от различни материи, като отново няма дребни елементи, които да могат да бъдат погълнати. При детските дрехи номерациите са подобни, при тях отново не можете да откриете дребни елементи, копчета и други лесни за късане и гълтане неща. Това е и причината много от тях да са с ципове и лепящи се елементи. При играчките 6+ вече може да открием и по-дрени части, а тези, които са 9+ са стандартнитите играчки, като номерацията се използва и за игри преднзаначени и за възрастни.
  - второто, което трябва да съобразим са интересите на детето. Ако детето обожава котки, а Вие му подарите куче играчка, това не е най-желателното нещо, защото децата не могат да скриват емоциите си и могат да направят иначе хубавия повод в доста сконфузна ситиация с негативната си реакция. За това винаги се поинтересувайте предварително дали играчката е подходяща за детето, а ако не знаете заложете на нещо сигурно.
  - третото, важно нещо, което трябва да вземето под внимание ако избирате подарък за дете, което не е ваше е това, какво е разбирането на родителите му относно играчките. Право на всеки родител е да избере подход във възпитанието на детето си. Има такива, които предпочитат играчките да са само от естетсвени материали, като дърво и плат. Други, които не позволяват децата им да си губят времето с безсмислени играчки и предпочитат децата им да учат и играят едновременно с образователни играчки, които говорят и учат децата от най-ранна възраст на броене и четене, а дори и на чужди езици. Някой пък залагат на практичните подаръци и винаги предпочитат дрешки, обувки и козметика пред играчките, които ще бъдат бързо забравени. При избора на детска дрешка за подарък трябва да имате предвид възрастта на детето и това дали не е по-едро или по-дребно за възрастта си. При избора на детска козметика отново трябва да внимавате, защото на пазара има много марки и може родителите да предпочитат да използват една единствена върху нежната кожа на тяхното дете.
  Винаги е най-добре да се посъветвате с родителите при избор на подарък!
  Внимавайте с опаснте играчки!
  На пазара има милиони играчки, изборът е много труден. Тогава, когато се стигне до момента на избора се колебаем между различните видове играчки - за забавление, спортни, образователни, но каквито и играчки да изберем те може да бъдат опасни. Дори когато гледате едно обикновено плюшено мече, на пръв поглед какво опасно може да има в него. Истината е, че 35% от играчките, които се предлагат в магазините, се съдържат потенциално опасни химикали, включително олово, кадмий и арсен. Особено опасни могат да са играчките купени от улични търговци, не само имат неясен произход, но не се знае как са съхранявани и дали не са заразени с някоя бактерия. За това винаги купувайте играчки от специализирани магазини.
  Внимавайте и с детските спортни играчки като ролери, скейтбордове и всякакви други техни модерни еквиваленти, които макар и забавни могат да бъдат и доста опасни. Не се препоръчва употребата им от деца под 10 годишна възраст, а също така никога не ги оставяйте без надзор, когато си играят с тях.
  Съвет: "Как да спасим коледната елха от детско нашествие?"
  - всички сме гледали забавните видеа на близки срещи на детето и коледното дръвче и знаем колко забавно, унищожително, опасни може да са те. През пъривте няколко години детето приема сериозно ролята си на откривател и с интерес изследва всичко ново в дома, най-вече нещо толкова интересно и шарено, като коледната елха. Ето за това една идея как да отвлечете вниманието на детето от дръвчето.
  Интересно е, че малко деца обръщат някакво внимание на елхата ако по нея няма играчки, така че може да пробвате да сложите елхата, но без да има никакви играчки по нея, така детето ще види, че зеленото високо нещо не е интерсно и няма да и обърне никакво внимание. След това може поетапно да започнете да слагате украсата, като отново изчаквате по един- два дни, за да проверите дали нововъведенията ще предизвикат интерес у детето Ви. Напълно възможно е след като вече е видяло, че няма нищо интерсно изобщо да не забалежи как елхата се е покрила с украса.
  Ако детето Ви е по-голямо и вече иска да се включва в празничните дейности у дома, не го оставяйте на страна с думите, че още е много малко, а му давайте задачи съобразени с възрастта. Ако иска да украси елхата може да го накарате да Ви подава играчките или пък да му окажете честта да сложи върхът на елхата, с ваша помощ разбира се. Добре е играчките, които използвате да са от пластмаса. Стъклото винаги изглежда по-добре, особено в съчетание с коледните светлини, деликатният блъсък, който създават стъклените играчки е незаменим, но пък няма нищо по-хубаво от детския смях и радост докато семейно украсявате коледното дръвче, за това заменете играчките с такива, които нямат опасност да се счупят, ако случайно детето ги бутне или изпусне.
  Как да създадем магическа Коледа и за най-малките?
  - ако вашето дете празнува първа Коледа е ясно, че няма да разбере много от традициите на празника, но това не трябва да Ви спира да превърнете празника му в още по-специален. За радост на родителите, първите няколко години от живота на детето им могат спокойно да залагат на полезните подаръци. Защото и така или иначе те са много по практични и ще улеснят вашия живот, а детето Ви няма да разбере много от тях.
  Когато детето е малко не е необходимо празникът му да бъде специален заради играчките. То ще оцени най-силно вниманието, което му обръщате. За това вниманието е нещото, което трябва да му осигурите и това, което ще го накара да запомни празника като нещо специално, семейно и топло, а не купчината играчки, които ще му омръзнат много бързо.
  Няколко оригинални идеи за това как да направим празника специален:
  - албум със снимки "Моята първа Коледа" - първата Коледа е невероятен момент не само за вас като родител, но и за детето Ви. Не позволявайте на ценните кадри от това събитие да останат заровени в някоя папка на компютъра. Макар и фото албумите да са изместени от дигиталните такива, няма нищо по-добро от един красив албум, който да може да показвате на различни събития и да си спомняте за първата Ви Коледа заедно. Безценен спомен не само за вас, но и за детето Ви, когато то порасне.
  - специална семейна традиция- хубавото на празниците е в традициите. Много от тях обаче са масови и няма нищо лошо в това да си измислите нещо специално, което да правите Вие като семейство. Не е необходимо да е нещо сложно или свързано с много разходи. Точно това е хубавото на семейната традиция, че може да е нещо съвсем малко, но с голямо значение за всички. Например всяка година да купувате по една специална коледна играчка или пък всяка година да си правите ръчно изработени декорации. Да пробвате по една нова коледна рецепта или пък просто да излезете на семейна разходка след вечеря. Идеите са безкрайни важно е да подберете най-подходящата за вашето семейство и да се стараете да я правите всяка година.
  - видео запис- създаването на влогове - видео блог, е нещо сравнително ново, но пък носещо в себе си много хубави емоции, особено, ако гледате видео записите след години. Ако имате по-голямо дете може да го "натоварите" с отговорната задача през целия празничен ден да записва всичко, което му се стори за важно с камера. Първо децата много обичат отговорните задачи, най-вече ако не са свързани с подреждане на стаята им и второ кадрите ще бъдат уникални, а и никога не знаеш, кое ще привлече вниманието на детето в този ден. А делегирането на отговорност ще отпише една задача от вашия списък.
  Най-важното на предстоящите празници е именно прекарване на времето със семейството. Това е най-големият подарък, който може да дадете на детето си, така че знайте, че всичко материално е преходно и се стремете да бъдете най-много време заедно, за да трупате спомени, а не вещи!